L-Enemed Cup titkompla għada b'żewġ logħbiet Rapport: Stewart Said SIRENS MECCA MARIN……….. 11 (0-4), (1-1), (2-2), (2-4) L-iskor finali jista' jqarraq, forsi tħabtu aktar milli mistenni iżda finalment ħadu dak li riedu. San Ġiljan Mercury għaddew għall-fażi li jmiss tal-Enemed Cup u issa jilagħbu kontra Exiles filwaqt li Sirens Mecca Marin sfaw eliminati mill-kompetizzjoni. Sirens kellhom prestazzjoni sodisfaċenti kontra tim aħjar minnhom. Probabbli li l-akbar diżappunt għalihom hu li setgħu baqgħu fil-logħba fit-tielet sessjoni iżda naqsu li jiskorjaw f'mumenti importanti. Sirens kellhom l-okkażjoni li jiftħu l-iskor iżda l-penalty ta' Ken Erdogan ġie salvat minn Jake Tanti. San Ġiljan ħadu l-okkażjoni u kien Dino Zammit li skorja mill-ħames metri. Matthew Zammit seta' rdoppja iżda falla minn penalty, bil-captain Ġiljaniż jirdoppja ftit wara. Dino Zammit skorja żewġ gowls oħra, l-ewwel minn kontrattakk imbagħad minn man-up veloċi. San Ġiljan baqgħu jirbħu d-dwelli individwali u b'hekk żammew il-kontroll tal-logħba. Sirens irnexxielhom tal-anqas isibu x-xibka f'azzjoni ta' raġel aktar fl-ilma permezz ta' Gianni Farrugia. Dino Zammit għamel l-iskor 5-1 b'penalty ieħor lejn tmiem is-sessjoni. It-tim ta' Marko Orlovic daħal fil-logħba fit-tielet sessjoni bi ġmiel ta' back hand ta' Jerome Zerafa Gregory u penalty ta' Matthew Sciberras. F'dan il-perjodu fallew diversi okkażjonijiet fosthom minn Jacob Sciberras u Matthias Azzopardi. Iżda gowl minn man-up ta' Mattias Ortoleva u penalty ieħor ta' Dino Zammit għamlu l-affarijiet diffiċli għat-tim minn San Pawl il-Baħar. Fl-aħħar sessjoni, San Ġiljan irnexxielhom ikabbru l-vantaġġ tagħhom b'doppjetti ta' Darren Zammit u Matthew Zammit. Għal Sirens skorja Jacob Sciberras. Zammit (5), G. Vassallo, D. Ciantar Referees: Ronnie Spiteri, Stefan Licari Logħob li jmiss Għada Sliema v Neptunes 5.00pm Valletta v Marsaskala 6.05pm Ikkummenta Tags Enemed Cup 21 //= $special ?>